**Кыргыз Республикасынын**

**орто кесиптик окуу жайларында педагогикалык кадрларды даярдоону өркүндөтүү жөнүндө**

Кыргыз Республикасынын орто кесиптик билим берүү уюмдарында педагогикалык адистиктер боюнча адистерди даярдоо жөнүндөгү маалыматты угуп жана талкуулап чыгып, коллегия **токтом кылат:**

1. Кыргыз Республикасынын орто кесиптик билим берүү уюмдарында педагогикалык адистиктер боюнча адистерди даярдоо жөнүндөгү маалымат кабыл алынсын.
2. Жогорку, орто кесиптик жана жогорку окуу жайдан кийинки билим берүү башкармалыгына (Найманбаев А.Б.):

- мектепке чейинки жана мектептик билим берүүнүн колдонуудагы стандарттарын эске алуу менен педагогикалык адистиктер боюнча орто кесиптик билим берүүнүн мамлекеттик билим берүү стандарттарын жана билим берүү программаларын 2023-2024-окуу жылына чейин иштеп чыксын жана аларды белгиленген тартипте бекитсин;

- педагогикалык адистиктерди ишке ашырууда дуалдык окутууну/жумушчу ордуна окутууну бардык педагогикалык орто кесиптик окуу жайларына;

- орто кесиптик билим берүүнүн педагогикалык адистиктери боюнча кадрларды максаттуу даярдоону кайрадан карап план иштелип чыксын;

- ар жылы аймактардын педагогикалык кадрларга болгон муктаждыгын эске алуу менен педагогикалык адистиктер боюнча абитуриенттерди кабыл алуу планын аймактын муктаждыгы боюнча бөлсүн;

- коождордун базасында кыска мөөнөттүү педагогикалык курстарды ишке ашыруу ченемдерин иштеп чыксын (3, 6, 10 айга ж.б. программалар боюнча);

##### - педагогикалык кызматкерлердин квалификациясын жогорулатуу жана кайра даярдоо Республикалык институтунун базасында андан ары көз карандысыз сертификациялоо менен коождун базасында кадрлардын педагогикалык минимумга ээ болуусун уюштурсун.

3. Педагогикалык адистиктерди ишке ашыруучу бардык орто кесиптик окуу жайлардын жетекчилери:

- орто кесиптик окуу жайлардын алдында балдарды багуу, бала бакчалардын тарбиячыларынын жардамчыларын даярдоо, мектепке даярдоо боюнча кыска мөөнөттүү курстарды мыйзам чегинде уюштурулсун;

- 25-августтан тартып мектепке даярдоо курстары мыйзам чегинде уюштурулсун;

- ар бир окуу жайы акселерация тибинде бала-бакчасын ачууга мыйзам чегинде иш алып барсын;

- педагогикалык кадрларды даярдоо, кайра даярдоо жана квалификациясын жогорулатуу үчүн кошумча кесиптик билим берүүнүн мүмкүнчүлүктөрүн пайдаланышсын;

- окутуу усулу боюнча мугалимдердин жана тарбиячылардын квалификациясын жогорулатуу курстарын уюштурушсун;

- абитуриенттердин арасында кесипке багыт берүүчү иш-чараларды иштеп чыгышсын жана аларды жыл бою жүргүзүшсүн.

4. Ушул коллегиянын чечиминин аткарылышын көзөмөлдөө министрдин орун басары Абазбек уулу Р. жүктөлсүн.

**Министр,**

**Коллегиянын төрагасы К.К. Иманалиев**